ایرماک (اریدانوس) تاخیم‌اولدوزونون(صور فلکی) گونئیینده‌کی اپسیلون اریدانی اولدوزو اطرافیندا گونش سیستمینه بنزر بیر گزه‌گن سیستمی کشف ائدیلدی.
آمریکا هاواچی‌لیق دایره‌سی (ناسا)، قیزیل اؤته‌سی گؤی‌بیلیمی اوچون استراتوسفریک گؤزلم‌ائوی (صوفیا) آراجی‌نین دونیا‌دان 10،5 ایشیق ایلی اوزاق‌داکی ایرماق اولدوزتوپاری‌نین(صور فلکی) گونئیینده گونشین ارکن حالینی خاطیرلا‌دان اولدوز سیستمی‌نین آیرینتی‌لی گؤزلم‌لرینی تاماملادیغینی آچیقلادی.
گونش کیمی اپسیلون اریدانینین ده اولوشومونو تاماملادیق‌دان سونرا بوشلوقدا دؤنمه‌یه داوام ائدن گاز، توز، بوز و قایاج‌لاردان اولوشان بیریکینتی دیسکلریله چئوره‌له‌ندیگی ایفاده ائدیلدی.
بو بیریکینتی دیسکلری‌نین گئنیش و یاییغین اولابیلدیگی کیمی گونش سیستمینده مارس و ژوپیتر آراسین‌داکی آستروید قورشاغی و یا نپتونون دیشین‌داکی بوز و قایا جیسیم‌لرین‌دن اولوشان کویپر قورشاغی کیمی سیخ قورشاقلار حالیندا یاییلابیلدیگی ده گؤزلملندی.
آراشدیرما، "آسترونومیکال ژورنال" درگیسینده یاییملاندی.
